
As Concellerías de Servizos Sociais, Igualdade e Sanidade, Cultura, Ensino e Xuventude e Voluntariado , unimos esforzos, coma  noutras ocasións para organizar as XV Xornadas Interculturais, baixo o lema “Crecendo na diversidade”. Dentro destas Xornadas  o vindeiro sábado 11 de maio, na Alameda de Soage de Cangas,  celebrarase a XV Festa Intercultural do Concello de Cangas, 15 anos traballando e Crecendo na Diversidade.
A programación prevista será: 
* 18:00 h:
Apertura de postos solidarios: Alameda de Soage
Procederase  a apertura de postos de comercio xusto das ONGs : Solidaridade Internacional de Galicia e Oxfam-Intermon e das Asociacións:  Adicam, Shanga India  e Asociación contra o Cancer na Alameda Vella.  
 XV Carreira Familiar “Km de Solidaridade” 
A favor de The Save Children , que traballa na defensa e promoción dos Dereitos da Infancia.
 @s participantes de idades comprendidas entre os 0 e os 10 anos correrán polo dereito da educación para todolos nen@s . O obxetivo desta carreira  é conseguir que todolos nenos e nenas que viven refuxiados ou son víctimas de conflictos armados recuperen o seu dereito a  aprender e poidan chegar a ser o que soñan.  
A saida terá lugar da Praza da Palma e a chegada será na Alameda Vella.
Para incribirse DE BALDE, e recoller o dorsal e a información ,  durante a mesma semana no Centro Municipal De Benestar Social (rua Andalucia nº3 , baixo, Cangas) en horario de luns a venres de 10:00 as 13:00 ou o mesmo día da carreira a partir das 17:00 horas, no lugar da saida. 
*18:30 h: Alameda de Soage
A Tenda das Verbas Solidarias Dos Mouros Moure. Fabricación e venda de palabras para a esperanza a cargo de Anxo e Brais Moure 
*19:30 h : Alameda de Soage
[bookmark: _GoBack]Obradoiro de danzas do mundo a cargo de Beatriz Diaz. No que tod@s os que o dexesen poderán participar activamente  para aprender bailes de todas as partes do mundo: africanos, asiaticos, americanos… 
*20:00 h: 
E coma remate da Festa Intercultural, a Batucada Olodium do Coiro percorrera as ruas da vila e realizará unha actuación final as 21:00 horas coma peche dos postos na Alameda de Soage.

Como tódolos anos invitamosvos a participar e acudir a XV Festa Intercultural realizada polo Concello de Cangas   
Concello de Cangas
Avenida de Castelao, 2, Cangas. 36940 Pontevedra. Tfno. 986300050. Fax: 986304850

